7 ліпеня 1980 года спецыяльная камісія пад кіраўніцтвам намесніка міністра будаўніцтва і эксплуатацыі аўтамабільных дарог БССР прыйшла да высновы, што ўчастак гатовы да прыняцця замежных турыстаў і гасцей турніру. Было рэканструявана 161 км. дарогі, капітальна адрамантавана 312 км., паверхнева апрацавана 433 км. Усталяваныя 25 км. бар’ерных агароджаў, пабудаваны 50 аўтапавільёнаў, 13 алімпійскіх пано, 15 інфармацыйных і сервісных дарожных знакаў.